Николај Аврорин
Николај Александрович Аврорин (; Тамбов, 30. октобар 1906 − Лењинград, 4. јун 1991) био је истакнути совјетски геоботаничар, биолог и доктор биолошких наука.

Студирао је на географском факултету Лењинградског државног универзитета, а од 1930. учестовао је у бројним геоботаничким истраживањима на подручју Мурманске области, на крајњем северу Русије. На његову иницијативу на подручју Хибинских планина у централном делу Мурманске области 1931. основана је јединствена ботаничка башта и ботанички институт. Кировски ботанички институт, чији је Аврорин био директор пуних 30 година, најсевернији је научно-истраживачки објекат тог типа у Русији, и тек један од три светска ботаничка комплекса смештених унутар граница поларног круга. 

Учестовао је у бројним ботаничким научно-истраживачким експедицијама у различитим деловима света. Од 1960. радио је у Ботаничком институту у Лењинграду.

Види још 
 Кировски поларно-алпијски ботанички институт

Спољашње везе 
 
 -{Аврорин Николай Александрович // Кольская энциклопедия. В 5-и т. Т. 1. А — Д / Гл. ред. А. А. Киселёв. — Санкт-Петербург : ИС ; Апатиты : КНЦ РАН, 2008. — С. 202-203.}-

Рођени 1906.
Умрли 1991.
Руски ботаничари
Совјетски ботаничари